stanford-oval/wikipedia huggingface dataset:
กูเกิล แปลภาษา
ความถูกต้อง

กูเกิล แปลภาษาไม่น่าเชื่อถือเท่ากับการแปลโดยมนุษย์ เมื่อข้อความมีโครงสร้างที่ดี เขียนโดยใช้ภาษาที่เป็นทางการ พร้อมประโยคง่าย ๆ ที่เกี่ยวข้องกับหัวข้อที่เป็นทางการ ซึ่งมีข้อมูลการฝึกที่เพียงพอ มักจะทำให้เกิดการแปลงที่คล้ายกับการแปลโดยมนุษย์ระหว่างภาษาอังกฤษและภาษาที่มีทรัพยากรสูงจำนวนหนึ่ง เมื่อมีเงื่อนไขน้อยลง ภาษาเหล่านั้นจะมีความแม่นยำลดลง เช่น เมื่อเพิ่มความยาวของประโยค หรือข้อความที่มีการใช้ภาษาที่คุ้นเคยหรือภาษาวรรณกรรม สำหรับภาษาอื่น ๆ หลายภาษาเมื่อเทียบกับภาษาอังกฤษ สามารถสร้างส่วนสำคัญของข้อความในแบบหลักการได้
การวิจัยที่ดำเนินการใน ค.ศ. 2011 แสดงให้เห็นว่า กูเกิล แปลภาษามีคะแนนสูงกว่าคะแนนขั้นต่ำสำหรับการสอบวัดความรู้ภาษาอังกฤษของมหาวิทยาลัยแคลิฟอร์เนีย ลอสแอนเจลิสเพียงเล็กน้อย เนื่องจากการเลือกใช้คำที่เหมือนกันโดยไม่คำนึงถึงความยืดหยุ่นในการเลือกคำหรือสำนวนอื่น ทำให้เกิดการแปลที่ค่อนข้างคล้ายกับการแปลโดยมนุษย์จากมุมมองของความเป็นทางการ การเชื่อมโยงกันในการอ้างอิง และการเชื่อมโยงทางแนวคิด นอกจากนี้ ยังมีการแปลหลายภาษาเป็นโครงสร้างและความยาวของประโยคคล้ายกับการแปลโดยมนุษย์ และที่มากไปกว่านั้น ทางกูเกิลได้ทำการทดสอบ โดยกำหนดให้เจ้าของภาษาแต่ละภาษาให้คะแนนการแปลในระดับ 0 ถึง 6 และกูเกิล แปลภาษาได้คะแนนเฉลี่ย 5.43 คะแนน
ข้อจำกัด

เช่นเดียวกันกับเครื่องมือแปลภาษาอัตโนมัติอื่น ๆ กูเกิลแปลภาษามีข้อจำกัด บริการนี้จำกัดจำนวนย่อหน้าและขอบเขตศัพท์ทางเทคนิคที่สามารถแปลได้ และแม้ว่าบริการนี้สามารถช่วยให้ผู้อ่านเข้าใจเนื้อหาทั่วไปของข้อความภาษาต่างประเทศได้ แต่ก็ไม่ได้ให้คำแปลที่ถูกต้องเสมอไป
เนื่องจากความแตกต่างระหว่างภาษาตามการลงทุน การวิจัย และขอบเขตของทรัพยากรดิจิทัล ความแม่นยำของกูเกิล แปลภาษาในแต่ละภาษาจึงแตกต่างกันอย่างมาก บางภาษาให้ผลได้ดีกว่าอีกภาษา ภาษาส่วนใหญ่ในทวีปแอฟริกา เอเชีย และแถบแปซิฟิกมีแนวโน้มที่จะได้คะแนนต่ำเมื่อเทียบกับคะแนนของภาษาในยุโรปที่ได้รับทุนสนับสนุนจำนวนมาก ยกเว้นภาษาอาฟรีกานส์และจีนที่มีคะแนนสูงจากทวีปนั้น
การรีวิว

หลังเปิดตัวบริการแปลภาษาครั้งแรกเพียงไม่นาน กูเกิลชนะการแข่งขันการแปลภาษาอังกฤษ-อาหรับ และภาษาอังกฤษ-จีนด้วยเครื่องมือในระดับนานาชาติ
การรีวิว > ความผิดพลาดและแปลกประหลาดทางการแปล

เนื่องจากกูเกิล แปลภาษาใช้การจับคู่ทางสถิติในการแปล ข้อความที่แปลมักมีข้อผิดพลาดที่ดูเหมือนไม่สมเหตุสมผลและชัดเจน มักจะสลับคำศัพท์ทั่วไปไปเป็นศัพท์ทั่วไปในภาษาอื่นที่คล้ายกันแต่ไม่เทียบเท่า เช่นเดียวกับการกลับความหมายประโยค เว็บไซต์อย่างแบดแทรนส์เลเตอร์และแทรนส์เลชันปาร์ตีมีบริการจัดทำข้อความตลกขบขันโดยการแปลกลับไปกลับมาระหว่างหลายภาษา ซึ่งคล้ายกับเกมคุยโทรศัพท์ของเด็ก
ดูเพิ่ม

กูเกิล
แหล่งข้อมูลอื่น

Google แปลภาษา (อังกฤษ)
Bing Translator
Teach You Backwards: An In-Depth Study of Google Translate for 103 Languages เก็บถาวร 2019-12-24 ที่ เวย์แบ็กแมชชีน
| ด ค กกูเกิล และผลิตภัณฑ์จากบริษัท |
| --- | --- |
บุคลากรหลัก: เอริก ชมิดต์ (ผู้อำนวยการ) เซอร์เกย์ บริน (ผู้ร่วมก่อตั้ง ประธานฝ่ายเทคโนโลยี) แลร์รี เพจ (ผู้ร่วมก่อตั้ง ประธานฝ่ายผลิตภัณฑ์)
โฆษณา: แอดแมนิเจอร์ • แอดสเคป • แอดเซนส์ • แอดเวอร์ไทซิงโพรเฟสชันนัลส์ • แอดเวิดส์ • แอนะลิติกส์ • เช็กเอาต์ • ดับเบิลคลิก
การสื่อสาร: อะเลิตส์ • แคเลนเดอร์ • จีเมล • กรุ๊ปส์ • เควสชันส์แอนด์แอนเซอร์ส • ทรานสเลต • วอยซ์ • กูรู • ไดรฟ์
ซอฟต์แวร์: โครม • โครมโอเอส • เดสก์ทอป • เอิร์ธ • แกเจตส์ • จีเมลโมบายล์ •  คีป • สเก็ตช์อัป • ทูลบาร์
แพลตฟอร์ม: แอกเคาต์ • แอนดรอยด์ • แอปเอนจิน • แอปส์ • บิ๊กเทเบิล • กาจา • โคออป • ไฟล์ซิสเท็ม • เนทีฟไคลเอนต์ • โอเพนโซเชียล • เวฟเฟเดอเรชันโพรโทคอล
เครื่องมือพัฒนา: เอแจ็กซ์เอพีไอส์ • โค้ด • แกเจตส์เอพีไอ • จีเดตา • กูเกิลบอต • กุยซ์ • เว็บเซิร์ฟเวอร์ • เคเอ็มแอล • แมปรีดิวซ์ • พินอิน • สเก็ตช์อัปรูบี • ไซต์แมปส์ • ซัมเมอร์ออฟโค้ด • เทคทอล์ก • เว็บทูลคิต • เว็บไซต์ออปทิไมเซอร์
เผยแพร่สารสนเทศ: บล็อกเกอร์ • บุ๊กมาร์กส • ด็อกส์ • ฟีดเบิร์นเนอร์ • แมปเมกเกอร์ • พาโนรามีโอ • ไซตส์ (จอตสปอต) • ยูทูบ
สืบค้น (เพจแรงก์): เสิร์ชแอปพลิแอนซ์ • ออดิโออินเด็กซิง • บุ๊กเสิร์ช • โค้ดเสิร์ช • เดสก์ทอป • แฟสต์ฟลิป • ไฟแนนซ์ • กูก-411 • อิมเมจเสิร์ช • แผนที่ (สตรีตวิว) • นิวส์ • แพเทนตส์ • พรอดักต์เสิร์ช • สคอเลอร์ • ยูสเน็ต • วิดีโอ • วิดีโอ • เว็บเสิร์ช • วิเคราะห์: อินไซตส์ฟอร์เสิร์ช • เทรนดส์ • เว็บมาสเตอร์ไกด์ไลนส์
ยุติการให้บริการ: แอนเซอรส์ • เบราว์เซอร์ซิงก์ • คลิกทูคอล • ดอดจ์บอล • กูเกิล ก็อกเกิล • ไลฟ์ลี • แมชอัปเอดิเตอร์ • โน้ตบุ๊ก • เพจครีเอเตอร์ • วิดีโอมาร์เก็ตเพลซ • เว็บแอกเซเลอเรเตอร์ • ออร์กัต • เวฟ • โนล • ไอกูเกิล • ไจกุ • เออร์ชิน • ละติจูด • ปีกาซา • ปีกาซาเว็บอัลบัมส์ • เกียส์ • ทอล์ก • รีดเดอร์ • พาวเวอร์มิเตอร์ • เบส • โค้ดเสิร์ช • เฟรนด์คอนเนกต์ • เฮลท์ • อิมเมจเลเบิลเลอร์ • แลปส์ • แพ็ก • เสิร์ชวิกิ • อัปเดตเตอร์ • สตาเดีย
อื่น ๆ: แอลฟาเบต • กูเกิลบอมบ์ • การตรวจพิจารณา • คำวิจารณ์ • กูเกิลไชน่า • กูเกิลดอตอ็อก • กูเกิลเพลกซ์ • ข่าวลวง • ไอ/โอ • เครื่องหมายการค้า • ลูนาร์เอกซ์ไพรซ์ • เวนเชอรส์ • วายฟาย • ไซต์ไกสต์ • กูเกิล ดูเดิล • เอ็กซ์ • กูเกิล ดีปไมด์ • แคลิโก
คำขวัญ: โดนต์บีอีวัล เว็บไซต์: Google.com
กีฬาสกีข้ามทุ่งในเอเชียนเกมส์ฤดูหนาว 2025

| --- | --- |
กีฬาสกีข้ามทุ่ง ในฤดูหนาว 2025
สนาม: อุทยานสกีย่าปูหลี่
วันที่: 8 กุมภาพันธ์ ค.ศ. 2025 (2025-02-08)
วันที่: 12 กุมภาพันธ์ ค.ศ. 2025 (2025-02-12)
นักกีฬา: 103 คน จาก 14 ประเทศ
← 2017: 2029 →
การแข่งขันกีฬาสกีข้ามทุ่งในเอเชียนเกมส์ฤดูหนาว 2025 ที่ฮาร์บิน ประเทศจีน จัดขึ้นที่อุทยานสกีย่าปูหลี่ ระหว่างวันที่ 8–12 กุมภาพันธ์ ค.ศ. 2025
กำหนดการแข่งขัน

เวลาทั้งหมดเป็นเวลาท้องถิ่น (UTC+8) ตามกำหนดการอย่างเป็นทางการที่ถูกต้อง ณ เดือนมกราคม ค.ศ. 2025
| วันที่ | เวลา | รายการ |
| --- | --- | --- |
| 8 กุมภาพันธ์ | 11:00 | ประเภทสปรินท์คลาสสิกชาย/หญิง (รอบคัดเลือก) |
| 8 กุมภาพันธ์ | 13:00 | ประเภทสปรินท์คลาสสิกชาย/หญิง (รอบชิงชนะเลิศ) |
| 9 กุมภาพันธ์ | 11:00 | ประเภทฟรีสไตล์ 5 กิโลเมตรหญิง |
| 10 กุมภาพันธ์ | 11:00 | ประเภทฟรีสไตล์ 10 กิโลเมตรชาย |
| 12 กุมภาพันธ์ | 11:00 | ประเภทผลัด 4 × 5 กิโลเมตรหญิง |
| 12 กุมภาพันธ์ | 13:00 | ประเภทผลัด 4 × 7.5 กิโลเมตรชาย |
สรุปเหรียญรางวัล > ตารางเหรียญรางวัล

*  เจ้าภาพ ( จีน)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  จีน* | 5 | 2 | 3 | 10 |
| 2 |  ญี่ปุ่น | 1 | 2 | 1 | 4 |
| 3 |  คาซัคสถาน | 0 | 2 | 2 | 4 |
| รวม (3 ประเทศ) | รวม (3 ประเทศ) | 6 | 6 | 6 | 18 |
กีฬาเคอร์ลิงในเอเชียนเกมส์ฤดูหนาว 2025

| --- | --- |
กีฬาเคอร์ลิง ในฤดูหนาว 2025
   สนามกีฬาเคอร์ลิงเขตผิงฟาง
สนาม: สนามกีฬาเคอร์ลิงเขตผิงฟาง ฮาร์บิน
นักกีฬา: 104 คน จาก 12 ประเทศ
← 2017: 2029 →
การแข่งขันกีฬาเคอร์ลิงในเอเชียนเกมส์ฤดูหนาว 2025ที่ฮาร์บิน ประเทศจีน จะจัดขึ้นที่สนามกีฬาเคอร์ลิง เขตผิงฟาง ระหว่างวันที่ 4–14 กุมภาพันธ์ ค.ศ. 2025 โดยมีการแข่งขันทั้งหมดสามประเภท ได้แก่ ประเภททีมชาย ทีมหญิง และประเภทคู่ผสม นอกจากนี้ การแข่งขันประเภทคู่ผสมยังเป็นการเปิดตัวครั้งแรกในกีฬาเอเชียนเกมส์ฤดูหนาว
ตารางการแข่งขัน

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| GS | รอบพบกันหมด | SF | รอบรองชนะเลิศ | B | รอบชิงเหรียญทองแดง | G | รอบชิงเหรียญทอง |
| อีเวนต์↓/วันที่ → | อ>  4 | พ>  5 | พฤ>  6 | ศ>  7 | ศ>  7 | ส>  8 | ส>  8 | อา>  9 | จ>  10 | อ>  11 | พ>  12 | พฤ>  13 | พฤ>  13 | ศ>  14 | ศ>  14 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ทีมชาย |  |  |  |  |  |  |  | GS | GS | GS | GS | GS | SF | B | G |
| ทีมหญิง |  |  |  |  |  |  |  | GS | GS | GS | GS | GS | SF | B | G |
| คู่ผสม | GS | GS | GS | GS | SF | B | G |  |  |  |  |  |  |  |  |
สรุปเหรียญรางวัล > ตารางเหรียญ

*  เจ้าภาพ ( จีน)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ญี่ปุ่น | 1 | 0 | 0 | 1 |
| 2 |  เกาหลีใต้ | 0 | 1 | 0 | 1 |
| 3 |  จีน* | 0 | 0 | 1 | 1 |
| รวม (3 ประเทศ) | รวม (3 ประเทศ) | 1 | 1 | 1 | 3 |
แคทริน ดัชเชสแห่งเคนต์

แคทริน ดัชเชสแห่งเคนต์ (อังกฤษ: Katharine, Duchess of Kent; 22 กุมภาพันธ์ ค.ศ. 1933) พระนามเดิม แคทริน ลูซี แมรี เวิร์สลีย์ (อังกฤษ: Katharine Lucy Mary Worsley) เป็นสมาชิกราชวงศ์สหราชอาณาจักร เป็นพระชายาในเจ้าชายเอ็ดเวิร์ด ดยุกแห่งเคนต์ พระญาติชั้นที่สองของ สมเด็จพระเจ้าชาลส์ที่ 3 แห่งสหราชอาณาจักร
ดัชเชสแห่งเคนต์ทรงเลื่อมใสนิกายโรมันคาทอลิกและเปลี่ยนไปเข้ารีตเมื่อ ค.ศ. 1993 ถือเป็นเจ้านายสหราชอาณาจักรพระองค์แรกที่ละคริสตจักรแห่งอังกฤษ หลังประกาศพระราชบัญญัติว่าด้วยการสืบราชสันตติวงศ์ ค.ศ. 1701
พระประวัติ > พระชนม์ชีพช่วงต้น

ดัชเชสแห่งเคนต์มีพระนามเดิมว่าแคทริน ลูซี แมรี เวิร์สลีย์ ประสูติ ณ คฤหาสน์ฮอวิงฮัม ยอร์กเชอร์ เป็นธิดาเพียงคนเดียวของเซอร์วิลเลียม เวิร์สลีย์ กับจอยซ์ มอร์แกน บรุนเนอร์ เป็นหลานตาของเซอร์จอห์น บรุนเนอร์ บารอเน็ตที่ 2 และเป็นเหลนของเซอร์จอห์น บรุนเนอร์ บารอเน็ตที่ 1 ผู้ก่อตั้งบรุนเนอร์มอนด์ (Brunner Mond) และเคมีอุตสาหกรรมอิมพีเรียล (Imperial Chemical Industries) นอกจากนี้พระองค์ยังสืบสันดานจากโอลิเวอร์ ครอมเวลล์
แคทรินบัพติศมา ณ คริสตจักรนักบุญทั้งหลาย (All Saints' Church) ในฮอวิงฮัมในวันที่ 2 เมษายน ค.ศ. 1933 มีพ่อแม่ทูนหัวคือ เซอร์เฟลิกซ์ บรุนเนอร์ บอรอเน็ตที่ 3, เซอร์ดิกบี ลอว์สัน บารอเน็ตที่ 2, วินิเฟรด คอลเกต และมาร์กาเรต ไฟฟ์แห่งคฤหาสน์นันนิงตัน
พระประวัติ > เสกสมรส

แคทรินทรงพบกับเจ้าชายเอ็ดเวิร์ด ดยุกแห่งเคนต์ พระโอรสในเจ้าชายจอร์จ ดยุกแห่งเคนต์ กับเจ้าหญิงมารีนาแห่งกรีซและเดนมาร์ก เมื่อครั้งที่เจ้าชายประจำการที่ค่ายแคตเทอริก (Catterick Camp) พระราชพิธีเสกสมรสถูกจัดขึ้น ณ อาสนวิหารยอร์กในวันที่ 8 มิถุนายน ค.ศ. 1961 ซึ่งอาสนวิหารดังกล่าวเคยจัดพิธีสมรสของเจ้านายครั้งล่าสุด คือพระราชพิธีราชาภิเษกสมรสระหว่างพระเจ้าเอ็ดเวิร์ดที่ 3 แห่งอังกฤษกับฟิลิปปาแห่งเฮนอลต์เมื่อ 633 ปีก่อน ในพระราชพิธีนี้ได้เจ้าชายไมเคิลแห่งเคนต์เป็นเพื่อนเจ้าบ่าว และเจ้าหญิงแอนน์เป็นหนึ่งในเพื่อนเจ้าสาว โดยมีไมเคิล แรมซีย์ อาร์ชบิชอปแห่งยอร์กเป็นผู้ดำเนินพิธี มีแขกผู้มีเกียรติจำนวนมากเข้าร่วมพระราชพิธี เป็นต้นว่า นอแอล คอวอร์ด และดักลัส แฟร์แบงส์ จูเนียร์ รวมทั้งพระราชวงศ์ต่างประเทศ ได้แก่ สหราชอาณาจักร, กรีซ, เดนมาร์ก, นอร์เวย์, ยูโกสลาเวีย, โรมาเนีย และสเปน
ทั้งสองมีพระบุตรสี่คน ได้แก่ จอร์จ วินด์เซอร์ เอิร์ลแห่งเซนต์แอนดรูส์ (26 มิถุนายน ค.ศ. 1962),  เลดีเฮเลน เทย์เลอร์ (28 เมษายน ค.ศ. 1964), ลอร์ดนิโคลัส วินด์เซอร์ (25 กรกฎาคม ค.ศ. 1970) และลอร์ดแพทริก วินด์เซอร์ (5 ตุลาคม ค.ศ. 1977; ตายคลอด)
เข้ารีตคาทอลิก

ดัชเชสแห่งเคนต์ทรงเปลี่ยนไปนับถือนิกายโรมันคาทอลิกใน ค.ศ. 1994 ถือเป็นการตัดสินพระทัยส่วนพระองค์และทรงได้รับพระราชทานพระบรมราชานุญาตจากสมเด็จพระราชินีนาถเอลิซาเบธที่ 2 พระองค์ประทานสัมภาษณ์กับบีบีซี ความว่า "ข้าพเจ้าชอบแนวทางปฏิบัติ และนิกายคาทอลิกก็มีแนวทางให้คุณปฏิบัติตาม ซึ่งข้าพเจ้าปรารถนาที่จะทำเช่นนี้มาตลอดในชีวิตนี้ ข้าพเจ้าอยากจะรู้เสียด้วยว่าตัวข้าพเจ้าเองถูกคาดหวังอะไรไว้บ้าง ข้าพเจ้าชอบถูกสอนว่า "เธอจะต้องเข้าโบสถ์ทุกวันอาทิตย์นะ ไม่งั้นเจอดีแน่ !"" พระคาร์ดินัลเบซิล ฮิวม์ อาร์ชบิชอปแห่งเวสต์มินสเตอร์ ผู้นำทางจิตวิญญาณแห่งคริสตจักรคาทอลิกในอังกฤษและเวลส์ เกรงว่าอาจเกิดกระแสต่อต้านจากการเปลี่ยนนิกายของดัชเชส
แม้จะมีพระราชบัญญัติว่าด้วยการสืบราชสันตติวงศ์ ค.ศ. 1701 ที่กล่าวว่า หากมีสมาชิกแห่งพระราชวงศ์พระองค์ใดเสกสมรสกับคู่สมรสที่เป็นคาทอลิก ก็จะถูกถอดออกจากการสืบราชสันตติวงศ์แห่งสหราชอาณาจักร แต่ไม่รวมไปถึงกรณีที่เจ้านายเสกสมรสกับคริสต์ศาสนิกชนนิกายแองกลิคัน แต่คู่เสกสมรสเปลี่ยนไปนับถือนิกายคาทอลิกในภายหลัง ด้วยเหตุนี้ดยุกแห่งเคนต์จึงมิถูกถอดจากการสืบราชบัลลังก์
ทว่าหลังจากการเปลี่ยนนิกายของพระองค์ ลอร์ดนิโคลัส วินด์เซอร์ พระโอรสคนเล็ก, เอ็ดเวิร์ด วินด์เซอร์ ลอร์ดดาวน์แพทริก และเลดีมารีนา ชาร์ลอตต์ วินด์เซอร์ พระนัดดาได้เปลี่ยนไปเข้ารีตคาทอลิกเช่นกัน ส่วนจอร์จ วินด์เซอร์ เอิร์ลแห่งเซนต์แอนดรูส์ พระโอรสคนโต สมรสกับสตรีคาทอลิก ด้วยเหตุนี้พวกเขาทั้งหมดจึงถูกถอดออกจากการสืบราชสันตติวงศ์แห่งสหราชอาณาจักร ส่วนลอร์ดดาวน์แพทริกจึงถือเป็นผู้สืบสายตระกูลดยุกและเอิร์ลแห่งเคนต์คนแรกที่เป็นคาทอลิก นับตั้งแต่การปฏิรูปศาสนาฝ่ายโปรเตสแตนต์เป็นต้นมา
พระทายาท

| รายนาม | เกิด | เสียชีวิต | สมรส | สมรส | บุตร |
| --- | --- | --- | --- | --- | --- |
| จอร์จ วินด์เซอร์ เอิร์ลแห่งเซนต์แอนดรูส์ | 26 มิถุนายน ค.ศ. 1962 |  | 9 มกราคม ค.ศ. 1988 | ซิลเวนา โทมาเซลลี | เอ็ดเวิร์ด วินด์เซอร์ ลอร์ดดาวน์แพทริก เลดีมารีนา ชาร์ลอตต์ วินด์เซอร์ เลดีอาเมเลีย วินด์เซอร์ |
| เลดีเฮเลน เทย์เลอร์ | 28 เมษายน ค.ศ. 1964 |  | 18 กรกฎาคม ค.ศ. 1992 | ทิโมที เทย์เลอร์ | โคลัมบัส เทย์เลอร์ แคสซิอัส เทย์เลอร์ อีโลอิส เทย์เลอร์ เอสเทลลา เทย์เลอร์ |
| ลอร์ดนิโคลัส วินด์เซอร์ | 25 กรกฎาคม ค.ศ. 1970 |  | 4 พฤศจิกายน ค.ศ. 2006 | เจ้าหญิงเพาลา โดอิมี เด ลูพิส เด ฟรันโคพัน | อัลเบิร์ต วินด์เซอร์ ลีโอโพลด์ วินด์เซอร์ หลุยส์ วินด์เซอร์ |
| ลอร์ดแพทริก วินด์เซอร์ (เสียชีวิตในขณะคลอด) | 5 ตุลาคม ค.ศ. 1977 | 5 ตุลาคม ค.ศ. 1977 |  |  |  |
พระอิสริยยศ

| ธรรมเนียมพระยศของ ดัชเชสแห่งเคนต์ |
| --- | --- |
ตราประจำพระอิสริยยศ
ตราประจำพระองค์
การทูล: Her Royal Highness   (ใต้ฝ่าพระบาท)
การขานรับ: Your Royal Highness   (เกล้ากระหม่อม/เพคะ)
ตราอาร์มร่วมของเจ้าชายเอ็ดเวิร์ดและแคทริน ดยุกและดัชเชสแห่งเคนต์ พระชายา
22 กุมภาพันธ์ 1933 – 8 มิถุนายน 1961: แคทริน เวิร์สลีย์
8 มิถุนายน 1961 – ปัจจุบัน: เฮอร์รอยัลไฮเนส ดัชเชสแห่งเคนต์
ซอลิดสเตตไดรฟ์

โซลิดสเตตไดรฟ์ ถูกแยกส่วนเปรียบเทียบกับ ฮาร์ดดิสก์ ที่ใช้จานแม่เหล็กหมุน จะเห็นได้ว่าแบบจานแม่เหล็กหมุนนั้น มีข้อจำกัดเกี่ยวกับความทนต่อแรงสั่นสะเทือน เพราะหัวอ่านข้อมูลเป็นอุปกรณ์ที่มีความละเอียดอ่อนมากซึ่งอาจจะกระทบถูกจานหมุนและได้รับความเสียหายได้หากมีแรงกระแทกจากภายนอกที่มากพอ ในขณะที่โซลิดสเตตไดรฟ์ ไม่มีข้อจำกัดอันนี้
โซลิดสเตตไดรฟ์จาก DDR SDRAM มีความจุ 128 จิกะไบต์ และมีอัตราข้อมูล 3072 เมกะไบต์ต่อวินาที
โซลิดสเตตไดรฟ์จาก DDR SDRAM จำเป็นต้องมีแหล่งพลังงานเลี้ยงตลอดเวลา ขณะที่โซลิดสเตตไดรฟ์จาก NAND ไม่ต้องการ
mSATA SSD
โซลิดสเตตไดรฟ์ (อังกฤษ: Solid state drive, SSD) หรือ เอสเอสดี คือ อุปกรณ์จัดเก็บข้อมูลชนิดหนึ่ง ซึ่งใช้ชิปวงจรรวมที่ประกอบรวมเป็น หน่วยความจำ เพื่อจัดเก็บข้อมูลแบบถาวรเหมือนฮาร์ดดิสก์ เทคโนโลยีของโซลิดสเตตไดรฟ์ถูกสร้างมาเพื่อทดแทนฮาร์ดดิสก์จึงทำให้มีอินเทอร์เฟส อินพุต/เอ้าพุต เหมือนกันและสามารถใช้งานแทนกันได้ และเนื่องจากโซลิดสเตตไดรฟ์ถูกสร้างด้วยวงจรอิเล็กทรอนิกส์จึงไม่มีชิ้นส่วนจักรกลใดๆที่มีการเคลื่อนที่  (หลักการของ ฮาร์ดดิสก์ และ ฟรอปปี้ดิสก์ คือใช้จานแม่เหล็กหมุน)  ส่งผลให้ความเสียหายจากแรงกระแทกของโซลิดสเตตไดรฟ์นั้นน้อยกว่าฮาร์ดดิสก์ (หรือทนต่อการแรงสั่นสะเทือนได้ดี) โดยการเปรียบเทียบจากการที่โซลิดสเตตไดรฟ์ไม่ต้องหมุนจานแม่เหล็กในการอ่านข้อมูลทำให้อุปกรณ์กินไฟน้อยกว่า และใช้เวลาในการเข้าถึงข้อมูล (access time) และเวลาในการหน่วงข้อมูล (latency) น้อยกว่าเนื่องจากสามารถเข้าถึงข้อมูลในตำแหน่งต่างๆ ได้รวดเร็วและทันทีโดยไม่ต้องรอการหมุนจานแม่เหล็กให้ถึงตำแหน่งของข้อมูล
คำว่าโซลิดสเตตไดรฟ์เป็นคำกว้างๆ ที่อธิบายถึงอุปกรณ์เก็บข้อมูลลักษณะเดียวกับฮาร์ดดิสก์แต่ใช้หน่วยความจำในการเก็บข้อมูลทดแทนการใช้จานแม่เหล็ก โซลิดสเตตไดรฟ์จึงมีหลายชนิดซึ่งแตกต่างกันตามชนิดหน่วยความจำที่ใช้ในการเก็บข้อมูล ปัจจุบันหน่วยความจำที่นิยมนำมาใช้ในโซลิดสเตตไดรฟ์คือ หน่วยความจำแฟลช ซึ่งพบเห็นได้ทั่วไปและเป็นที่นิยมที่สุดแต่มีข้อเสียที่จำกัดจำนวนครั้งในการเขียนข้อมูลทับ และอีกชนิดคือ เอสเอสดีจาก DDR SDRAM หรือแรมที่ใช้เป็นหน่วยความจำหลักในคอมพิวเตอร์ที่เรารู้จักดี ซึ่งเร็วกว่าหน่วยความจำแฟลชมากและเขียนทับได้ไม่จำกัด แต่เพราะว่า DDR SDRAM เป็นหน่วยความจำชั่วคราวดังนั้นการที่จะให้ทำงานเป็นหน่วยความจำถาวรก็ต้องมีแหล่งไฟฟ้าที่ถาวรเลี้ยงเพื่อไม่ให้ลืมข้อมูล ด้วยข้อจำกัดนี้ทำให้ไม่เป็นที่นิยมในการใช้ทั่วไปตามบ้านเรือนแต่นิยมในอุตสาหกรรมที่ต้องการแหล่งเก็บข้อมูลที่มีประสิทธิภาพสูง
เอสเอสดีนั้นผลิตได้ 2 แบบ คือ > 1. NOR Flash

(หน่วยความจำจะถูกเชื่อมต่อกันแบบขนาน ทำให้สามารถเข้าถึงข้อมูลได้อย่างอิสระ อ่านข้อมูลเร็วมาก แต่ มีความจุต่ำ และราคาแพงมาก)
เอสเอสดีนั้นผลิตได้ 2 แบบ คือ > 2. NAND Flash

(เป็นแบบเข้าถึงข้อมูลทีละบล็อก ทำให้มีความจุสูง ราคาถูก) เป็นระบบเดียวกับ FlashDrive ที่เราใช้กันอยู่ทุกวันนี้มีราคาถูกกว่า ซึ่งแบ่งเป็น 2 ประเภท
Single-Level Cell (SLC) : ในแต่ละเซลเก็บข้อมูลได้ 1 บิต ทำงานเร็ว กินพลังน้อย และมีอายุการใช้งานนาน (เขียนได้ 1 แสนครั้งโดยประมาณ) แต่มีราคาสูง
Multi-Level Cell (MLC) : 1 เซลเก็บข้อมูลได้มากกว่า 1 บิต (ปัจจุบัน 1 เซลเก็บได้ 2 บิต และอยู่ในระหว่างการพัฒนาให้เก็บได้มากขึ้นเรื่อยๆความเร็วต่ำกว่า ใช้พลังงานมากกว่า SLC เขียนได้ ไม่เกิน 1 หมื่นครั้ง แต่มีราคาถูก)
แหล่งข้อมูลอื่น

รู้จักกับ Solid State Drive (SSD) เก็บถาวร 2013-04-03 ที่ เวย์แบ็กแมชชีน
ทำไมต้องใช้ SSD : Solid State Drives เก็บถาวร 2018-04-23 ที่ เวย์แบ็กแมชชีน
การใช้งาน SSD ร่วมกับ AHCI
พระพรหมพิจิตร (พรหม พรหมพิจิตร)

| พระพรหมพิจิตร |
| --- | --- |
เกิด: 27 กันยายน พ.ศ. 2433
เสียชีวิต: 15 กุมภาพันธ์ พ.ศ. 2508 (74 ปี)
อาชีพ: ขุนนาง   สถาปนิก   อาจารย์
คู่สมรส: พวงเพ็ญ
บุตร: พันเอก สมฤทธิ์ พรหมพิจิตร   พันเอก กัมพล พรหมพิจิตร
ศาสตราจารย์ พระพรหมพิจิตร (พรหม พรหมพิจิตร) (27 กันยายน 2433-15 กุมภาพันธ์ 2508) ขุนนางและสถาปนิกชาวไทย ผู้ควบคุมการก่อสร้างพระเมรุมาศของ พระบาทสมเด็จพระมงกุฎเกล้าเจ้าอยู่หัว ผู้ออกแบบพระเมรุมาศของ พระบาทสมเด็จพระปรเมนทรมหาอานันทมหิดล และพระเมรุมาศของ สมเด็จพระศรีสวรินทิราบรมราชเทวี พระพันวัสสาอัยยิกาเจ้า ผู้ก่อตั้งและคณบดีคนแรกของ คณะสถาปัตยกรรมศาสตร์ มหาวิทยาลัยศิลปากร (เดิมชื่อคณะสถาปัตยกรรมไทย) และเป็นบุคคลท่านแรกที่นำคอนกรีตเสริมเหล็กมาประยุกต์ใช้กับงานสถาปัตยกรรมไทย
ประวัติ

พระพรหมพิจิตรมีนามเดิมว่า อู๋ ลาภานนท์ เกิดเมื่อวันที่ 27 กันยายน พ.ศ. 2433 เป็นบุตรของนายเฮง จบการศึกษาจากโรงเรียนมหาพฤฒาราม
ได้รับพระราชทานนามสกุล ลาภานนท์ เมื่อ พ.ศ. 2460 ขณะมียศและบรรดาศักดิ์เป็น รองเสวกตรี ขุนบรรจงเลขา  ก่อนจะกราบถวายบังคมลาออกจากบรรดาศักดิ์เมื่อวันที่ 5 มกราคม พ.ศ. 2485 ต่อมาท่านได้เปลี่ยนชื่อของท่านจาก อู๋ มาเป็น พรหม และได้ใช้ราชทินนามคือ พรหมพิจิตร เป็นนามสกุลแทนนามสกุลเดิมคือ ลาภานนท์ เมื่อวันที่ 24 มกราคม พ.ศ. 2485
ยศและบรรดาศักดิ์

30 ธันวาคม พ.ศ. 2456 ขุนบรรจงเลขา ถือศักดินา ๔๐๐
31 มีนาคม พ.ศ. 2457 รองเสวกตรี
17 ธันวาคม พ.ศ. 2466 หลวงสมิทธิเลขา ถือศักดินา ๖๐๐
1 มกราคม พ.ศ. 2466 รองเสวกโท
8 พฤศจิกายน พ.ศ. 2471 พระพรหมพิจิตร ถือศักดินา ๘๐๐
ผลงาน

พระเมรุมาศของ พระบาทสมเด็จพระมงกุฎเกล้าเจ้าอยู่หัว (ในฐานะผู้ควบคุมการก่อสร้าง)
พระเมรุมาศของ พระบาทสมเด็จพระปรเมนทรมหาอานันทมหิดล (ในฐานะผู้ออกแบบ)
พระเมรุมาศของ สมเด็จพระศรีสวรินทิราบรมราชเทวี พระพันวัสสาอัยยิกาเจ้า (ในฐานะผู้ออกแบบ)
เมรุ วัดจักรวรรดิราชาวาสวรมหาวิหาร
ศาลาโรงธรรม วัดพระพุทธบาทราชวรมหาวิหาร
ตำแหน่งพิเศษ

30 กันยายน พ.ศ. 2485 ราชบัณฑิต ในวิชาวิจิตรศิลป์
เครื่องราชอิสริยาภรณ์

พ.ศ. 2485 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2483 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2493 –  เหรียญรัตนาภรณ์ รัชกาลที่ 8 ชั้นที่ 3 (อ.ป.ร.3)
พ.ศ. 2462 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)
กีฬาสเกตลีลาในเอเชียนเกมส์ฤดูหนาว 2025

| --- | --- |
กีฬาสเกตลีลา ในฤดูหนาว 2025
สนาม: หออเนกประสงค์ ศูนย์ฝึกการแข่งขันกีฬาน้ำแข็งเฮย์หลงเจียง
วันที่: 11 กุมภาพันธ์ ค.ศ. 2025 (2025-02-11)
วันที่: 13 กุมภาพันธ์ ค.ศ. 2025 (2025-02-13)
นักกีฬา: 68 คน จาก 17 ประเทศ
← 2017: 2029 →
กีฬาสเกตลีลาในเอเชียนเกมส์ฤดูหนาว 2025 ณ ฮาร์บิน ประเทศจีน จะจัดขึ้นที่หออเนกประสงค์ ศูนย์ฝึกการแข่งขันกีฬาน้ำแข็งเฮย์หลงเจียง ระหว่างวันที่ 11 ถึง 13 กุมภาพันธ์ ค.ศ. 2025
ตารางการแข่งขัน

เวลาทั้งหมดเป็นเวลาท้องถิ่น (UTC+8) ตามกำหนดการอย่างเป็นทางการ ณ เดือนมกราคม ค.ศ. 2025
| วันที่ | ประเภท | เวลา | รายการ |
| --- | --- | --- | --- |
| 11 กุมภาพันธ์ | เต้นรำน้ำแข็ง | 14:00 | จังหวะเต้นรำ |
| 11 กุมภาพันธ์ | คู่ | 15:30 | โปรแกรมสั้น |
| 11 กุมภาพันธ์ | ชายเดี่ยว | 17:00 | โปรแกรมสั้น |
| 12 กุมภาพันธ์ | หญิงเดี่ยว | 13:30 | โปรแกรมสั้น |
| 12 กุมภาพันธ์ | เต้นรำน้ำแข็ง | 18:00 | เต้นรำฟรี |
| 12 กุมภาพันธ์ | คู่ | 19:30 | สเกตลีลาฟรี |
| 13 กุมภาพันธ์ | หญิงเดี่ยว | 13:00 | สเกตลีลาฟรี |
| 13 กุมภาพันธ์ | ชายเดี่ยว | 17:30 | สเกตลีลาฟรี |
สรุปเหรียญรางวัล > ตารางเหรียญรางวัล

*  เจ้าภาพ ( จีน)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ญี่ปุ่น | 1 | 0 | 2 | 3 |
| 2 |  อุซเบกิสถาน | 1 | 0 | 0 | 1 |
| 3 |  จีน* | 0 | 1 | 0 | 1 |
| 3 |  เกาหลีเหนือ | 0 | 1 | 0 | 1 |
| รวม (4 ประเทศ) | รวม (4 ประเทศ) | 2 | 2 | 2 | 6 |
นากาจิมะ คิ-44

| คิ-44 โชกิ |
| --- | --- |

หน้าที่: เครื่องบินขับไล่
ประเทศผู้ผลิต:  ญี่ปุ่น
ผู้ผลิต: นากาจิมะแอร์คราฟท์คอมปะนี
เที่ยวบินแรก: สิงหาคม 1940
เริ่มใช้: 1942
ปลดระวาง: 1945
ผู้ใช้หลัก:  กองทัพอากาศทหารบกจักรวรรดิญี่ปุ่น
การผลิต: 1940–1944
จำนวนที่ถูกผลิต: 1,225
นากาจิมะ คิ-44 โชกิ (อังกฤษ: Nakajima Ki-44 Shoki) เป็นเครื่องบินขับไล่-สกัดกั้นที่นั่งเดี่ยวซึ่งพัฒนาโดยนากาจิมะแอร์คราฟท์คอมปะนีและดำเนินการโดยกองทัพบกจักรวรรดิญี่ปุ่นระหว่างปี ค.ศ. 1942 ถึง ค.ศ. 1945 ในช่วงสงครามโลกครั้งที่สอง ชื่ออย่างเป็นทางการของมันคือ เครื่องบินขับไล่ที่นั่งเดี่ยวแบบที่ 2 ของกองทัพบก (Army Type 2 Single-Seat Fighter) ชื่อรหัสที่ฝ่ายสัมพันธมิตรใช้เรียกเครื่องบินลำนี้คือ โทโจ
ในช่วงท้ายของสงคราม คิ-44 มีบทบาทเป็นอย่างมากในการรบเหนือเกาะญี่ปุ่น ในการสกัดกั้นเครื่องบินทิ้งระเบิดบี-29 ซูเปอร์ฟอร์เทรสของสหรัฐ
การออกแบบและการพัฒนา

นากาจิมะเริ่มพัฒนา คิ-44 ในปี ค.ศ. 1940 โดยเป็นเครื่องบินสกัดกั้นที่เน้นไปที่ความเร็วของเครื่องบินและอัตราการไต่มากกว่าความคล่องแคล่ว ซึ่งผิดจากรุ่นมาตรฐานปกติของญี่ปุ่น
ประวัติการปฏิบัติการ

คิ-44 ยังได้รับการปฏิบัติที่สำคัญกับหน่วยเซนไตที่ 87 ในบทบาทการป้องกันภัยทางอากาศ ขณะประจำการอยู่ที่เมืองปาเล็มบัง เกาะสุมาตรา ในช่วงแรกของสงคราม คิ-44 ได้ถูกส่งไปประจำการในจีน พม่า ฟิลิปปินส์ และเกาหลี
คิ-44-ไอไอ โอตสึ (หรือที่รู้จักในชื่อ คิ-44-ไอไอบี) สามารถติดตั้งปืนใหญ่อัตโนมัติขนาด 40 มม.
เมื่อสิ้นสุดสงคราม คิ-44 ถูกแทนที่ด้วย นากาจิมะ คิ-84 ฮายาเตะ ซึ่งมีสมรรถนะที่เหนือกว่าอย่างมาก
รุ่น

คิ-44: ต้นแบบลำแรก
คิ-44: เครื่องบินรุ่นก่อนการผลิตจำนวน 9 ลำ
คิ-44-ไอ: ขับเคลื่อนด้วยเครื่องยนต์แรงขับ 930 กิโลวัตต์ (1,250 แรงม้า)
คิ-44-ไอไอ โค (คิ-44-ไอไอเอ) : ขับเคลื่อนด้วยเครื่องยนต์แรงขับ 1,074 กิโลวัตต์ (1,440 แรงม้า)
คิ-44-ไอไอ โอตสึ (คิ-44-ไอไอบี) : ติดตั้งปืนกลขนาด 12.7 มม จำนวน 2 กระบอก
คิ-44-ไอไอ เฮย์ (คิ-44-ไอไอซี) : ติดตั้งปืนกลขนาด 12.7 มม. จำนวน 4 กระบอก
คิ-44-ไอไอไอ: ต้นแบบที่สร้างขึ้นเพียงลำเดียว
คิ-44-ไอไอไอ โค (คิ-44-ไอไอไอเอ) :
คิ-44-ไอไอไอ โอตสึ (คิ-44-ไอไอไอบี) :
ประจำการ

กองทัพอากาศทหารบกจักรวรรดิญี่ปุ่น
กองทัพอากาศประเทศแมนจู
กองทัพอากาศจีนคณะชาติ
คุณลักษณะ (คิ-44-ไอไอ โอตสึ)

ผู้สร้าง: นากาจิมะแอร์คราฟท์คอมปะนี (ประเทศญี่ปุ่น)
ประเภท: เครื่องบินขับไล่
เครื่องยนต์: 1 × Nakajima Ha-109
กางปีก: 9.45 เมตร
ยาว: 8.84 เมตร
สูง: 3.25 เมตร
พื้นที่ปีก: 15 ตารางเมตร
น้ำหนักเปล่า: 2,106 กิโลกรัม
น้ำหนักวิ่งขึ้นสูงสุด: 2,993 กิโลกรัม
อัตราเร็วสูงสุด: 605 กิโลเมตร/ชั่วโมง ที่ระดับความสูง 5,200 เมตร
รัศมีทำการรบ: 1,200 กิโลเมตร
อาวุธ: ปืนกล Ho-103 ขนาด 12.7 มม. 2 กระบอกที่หน้าเครื่อง + 2 กระบอกที่ปีก หรือ ปืนใหญ่อากาศ Ho-301 ขนาด 40 มม. 2 กระบอกที่ปีก
ดูเพิ่ม

นากาจิมะ คิ-84
ฟ็อคเคอ-วุล์ฟ เอ็ฟเว 190
ลาวอชกิน ลา-5
มิตซูบิชิ เจ2เอ็ม
รีพับลิค พี-43 แลนเซอร์
คิ-44 ของญี่ปุ่น
คิ-44 ที่ถูกยึดครอง โดยติดเครื่องหมายของกองทัพอากาศทหารบกสหรัฐ
มิติของนากาจิมะ คิ-44
โทน (ภาพยนตร์)

สำหรับละครโทรทัศน์ที่ดัดแปลงจากภาพยนตร์ ดูที่ โทน (ละครโทรทัศน์)
| โทน |
| --- | --- |

กำกับ: เปี๊ยก โปสเตอร์
เขียนบท: เปี๊ยก โปสเตอร์
บทภาพยนตร์: วิษณุศิษย์
เนื้อเรื่อง: เปี๊ยก โปสเตอร์
อำนวยการสร้าง: ชวนไชย เตชะศรีสุธี
นักแสดงนำ: ไชยา สุริยัน อรัญญา นามวงศ์ สายัณห์ จันทรวิบูลย์ จารุวรรณ ปัญโญภาส สะอาด เปี่ยมพงศ์สานต์ พูนสวัสดิ์ ธีมากร รุจน์ รณภพ สังข์ทอง สีใส เสริมพันธ์ สุทธิเนตร จุรี โอศิริ จอมใจ จรินทร ทองแถม เขียวแสงใส พิภพ ภูภิญโญ่ หมี หมัดแม่น โทน น้ำจันทร์ จุไรรัตน์ พรหมสุดา
กำกับภาพ: พูนสวัสดิ์ ธีมากร ศานิต รุจิรัตน์ตระกูล มนัส โตเพราญาติ
ตัดต่อ: ประกอบ แก้วประเสริฐ
ดนตรีประกอบ: ดิอิมพอสซิเบิ้ล สังข์ทอง สีใส
บริษัทผู้สร้าง: สุวรรณฟิล์ม  
ผู้จัดจำหน่าย: อัศวินภาพยนตร์
วันฉาย: 2 สิงหาคม พ.ศ. 2513  ที่โรงภาพยนตร์เฉลิมไทย
ประเทศ: ไทย
ภาษา: ไทย
ข้อมูลจากฐานข้อมูลภาพยนตร์ไทย
โทน เป็นภาพยนตร์ไทยที่ออกฉายเมื่อปี พ.ศ. 2513 ระบบถ่ายทำ ฟิล์ม 35 มม. สี พากย์เสียงในฟิล์ม เรื่องแรกที่กำกับการแสดงโดย เปี๊ยก โปสเตอร์ (สมบูรณ์สุข นิยมศิริ) สร้างโดย สุวรรณฟิล์ม โดย ชวนไชย เตชะศรีสุธี เป็นผู้อำนวยการสร้าง นำแสดงโดย ไชยา สุริยัน, อรัญญา นามวงศ์, สายัณห์ จันทรวิบูลย์, จารุวรรณ ปัญโญภาส, สะอาด เปี่ยมพงศ์สานต์, สังข์ทอง สีใส มีเพลงประกอบภาพยนตร์ที่ขับร้องโดย ดิ อิมพอสซิเบิ้ล และ สังข์ทอง สีใส ภาพยนตร์ประสบความสำเร็จ ทำให้สังข์ทองเป็นดาราชื่อดังและได้แสดงภาพยนตร์ต่อมาอีกหลายเรื่อง ภาพยนตร์เรื่องนี้ได้เป็นเรื่องแรกที่สร้างปรากฏการณ์ที่เขียนบทให้นางเอกโดนข่มขืน
เรื่องย่อ

โทน (ไชยา สุริยัน) หนุ่มกำพร้า อาศัยอยู่กับหลวงตาในชนบท โทนเป็นคนหน้าตาดี ฉลาด เรียนจบช่างยนต์ มีน้ำใจและชอบช่วยเหลือผู้อื่น สังข์ทอง (สังข์ทอง สีใส) เพื่อนรักของโทนเป็นลูกศิษย์วัดด้วยกัน ชอบร้องเพลง ทั้งสองสาบานว่าจะเป็นเพื่อนตายจนกว่าชีวิตจะหาไม่
โทนไม่สมหวังในเรื่องรักเช่นเดียวกับกุหลาบ (จารุวรรณ ปัญโญภาส) สาวผู้ที่มีอันจะกิน มีแต่สังข์ที่ใช้เพลงเป็นเพื่อนปลอบใจ แต่ไม่นานสงข์ก็ถูกยิงตกเขาตายในขณะที่โทนได้เข้ามาเรียนต่อในกรุงเทพที่มหาวิทยาลัยศิลปากร โดยการช่วยเหลือของอ๊อด (สายัณห์ จันทรวิบูลย์) จึงได้พบกับแดง (อรัญญา นามวงศ์) สาวสังคมที่มีนิสัยเย่อยิ่งและเกลียดขี้หน้าโทนอย่างไม่มีเหตุผล แต่เมื่อแดงถูกอิทธิพล (สะอาด เปี่ยมพงศ์สานต์) ฉุดไปแต่โทนช่วยแตงออกมาได้ ทำให้แตงเริ่มมองเห็นความดีของโทนที่คอยช่วยเหลือแต่เกิดเหตุร้ายขึ้นเมื่อแดงกับกุหลาบ ถูกคนร้ายจับตัวไป โทนและอ๊อดจึงตามไปช่วย